**ZAPISNIK 2. SEJE UPRAVNEGA ODBORA ŠOLSKEGA SKLADA GLASBENE ŠOLE LJUBLJANA MOSTE – POLJE**

**ČETRTEK, 11. 12. 2014 ob 18.30**

**Prisotni:** Mojca Tratar, Mladen Jakšić, Janez Jelovšek, Larisa Zurunić, Branka Drnovšek Adamlje, Janja Hvala

**Opravičeno odsotni:** Matic Titovšek

**Odsoten:** Mitja Zaplatil

Predsednik upravnega odbora (v nadaljevanju UO) Šolskega sklada, g. Mladen Jakšić, je pozdravil vse prisotne in predlagal sledeč

**Dnevni red:**

1. **Pregled in potrditev zapisnika 1. seje UO Šolskega sklada (v nadaljevanju ŠS) Glasbene šole Ljubljana Moste – Polje**
2. **Sprejetje pravil o delovanju ŠS**
3. **Razno**

K 1:

Zapisnik 1. seje UO ŠS z dne 8. 10. 2014 je bil brez pripomb soglasno sprejet.

K 2:

G. Mladen Jakšić je pojasnil vsem prisotnim, da je bila na rednem nadzoru Inšpektorata Republike Slovenije za šolstvo in šport na naši šoli v zvezi s ŠS ugotovljena nepravilnost. Iz zapisnika UO ŠS, z dne 25. 2. 2014 ni razvidno, da je UO v skladu s svojimi pristojnostmi iz 4. odstavka 135. člena ZOFVI za svoje delovanje sprejel Pravila delovanja ŠS, saj so bila pravila delovanja ŠS določena in sprejeta na svetu šole. Zato mora UO SŠ sprejeti Pravila delovanja ŠS posebej, ne znotraj Sklepa o delovanju ŠS.

Upravni odbor ŠS sprejme naslednji

***SKLEP***

**Pravila o delovanju Šolskega sklada Glasbene šole Ljubljana Moste – Polje so soglasno sprejeta in potrjena, ter pričnejo veljati dne 11. 12. 2014.**

K 3:

Ga. ravnateljica je odgovorila na vprašanje glede davčne olajšave v primeru darovanih sredstev v šolski sklad. Sredstva so priznana kot davčna olajšava pri donatorju, ki je samostojni podjetnik (s.p.) ali gospodarska družba (d.o.o., d.d., …). Donacija je lahko v naravi (blago, proizvodi, storitve,…) ali v denarju, pogoj pa je, da je dana v humanitarne, invalidske, socialno varstvene, dobrodelne, znanstvene, vzgojno-izobraževalne, zdravstvene, športne, kulturne, ekološke in religiozne namene. Prejemnik donacije mora biti po posebnih predpisih ustanovljen za opravljanje omenjenih dejavnosti kot neprofitnih dejavnosti. Torej, glasbena šola, šola ali vrtec prejme donacijo za namene opravljanja javne službe in ne za tržno dejavnost in le v tem primeru je donacija davčna olajšava. Donatorju se donacija prizna kot davčna olajšava v višini 0,3 odstotka obdavčenega prihodka davčnega obdobja. Med donatorjem in prejemnikom donacije mora biti sklenjena donatorska pogodba, pri čemer mora biti razvidno, da ne gre za sponzorsko pogodbo.

Zapisala: Janja Hvala Predsednik Šolskega sklada:

Mladen Jakšić